hu es es ca hu de hu hu hu hu hu hu hu hu hu hu hu hu ca hu hu hu it hu hu hu hu hu hu gu en km hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Nemzetközi tréninget szervez a FODISZ Baján
2022. augusztus 21-28. FODISZ x Erasmus+
Az Inclusive Sports Training for Youth Workers, az EU legnagyobb volumenű angol nyelvű oktatási programja, mely az Erasmus+ társfinanszírozásával valósul meg.
A rendezvény az emberi különbségek méltánylására és a kölcsönös befogadásra helyezi a hangsúlyt. Így a magyar parasportélet a tréning egyik kulcstémája.
Az eseményre 14 országból 16 szervezet munkatársai és önkéntesei érkeznek.
Megismerkednek a sport-, és testnevelés elméleti hátterével. Az integrált és inkluzív sportok módszertanával és szervezési feltételeivel. Valamint szakértői beszámolókat hallgatnak a fogyatékkal élő, sportolni vágyók gondozásáról.
A cél a tudásbázis és a kompetenciák fejlesztése. Hogy a szakemberek minél magasabb minőségben lássák el segítségnyújtó feladataikat. Ezáltal maradandó értéket teremtve a társadalomban.
Az elméleti ismeretszerzés mellett gyakorlati képzéseken is részt vesznek. Megtanulják a különféle sportágak hagyományos és fogyatékkal élők számára átalakított játékszabályait. Ilyen például a röplabda és annak módosított, ülőröplabda verziója.
Youthpass igazolvány a jutalom
A rendezvény kiemelt előnye, hogy a jelenlévők Youtpass tanúsítványt kapnak a tábor végén.
Ez az európai ifjúsági programoknak egyfajta elismerési eszköze. Igazolja a fiatalok elért eredményeit, vagyis egyfajta bizonyítványnak minősül. A karrierépítés és elhelyezkedés során kiváló ajánlólevél.
A tehetség utat tör – interaktív műhelymunka Toponári Gáborral
2022. augusztus 24-én 14:30-18:00 között egyedülálló forgószínpad tematikájú előadásra kerül sor.
Téma: A fogyatékkal élő fiatalok támogatása és a kiemelkedő sporttehetségek speciális gondozása.
Házigazda és előadó: Toponári Gábor, a FODISZ elnöke
-        Szekeres Pál olimpiai bronzérmes, háromszoros paralimpiai bajnok magyar tőr- és kardvívó, sportvezető
-        Kuglicz-Nagy Kata mozgássérült teniszező, a Vasakarat SC elnöke
-        Drávucz Rita világ- és Európa-bajnok magyar vízilabdázónő
Az előadást személyesen vagy online közvetítésen keresztül is lehet követni.
Baja, Barátság tér 18.
A rendhagyó tanulási lehetőségeket biztosító program minden ifjúsági érdeklődő számára nyitott. Hozzájárul a szakmai gyakorlat megújításához, és magasabb szintre emeléséhez, valamint a szervezetek és intézmények fejlődéséhez.